CELEX: 62011CA0291
Language: sk
Date: 2012-07-12 00:00:00
Title: Vec C-291/11: Rozsudok Súdneho dvora (tretia komora) z  12. júla 2012 (návrh na začatie prejudiciálneho konania, ktorý podal Hoge Raad der Nederlanden — Holandsko) — Staatssecretaris van Financiën/TNT Freight Management (Amsterdam) BV (Spoločný colný sadzobník — Kombinovaná nomenklatúra — Položky sadzobníka 3002 a  3502 — Krvný albumín pripravený na terapeutické alebo profylaktické použitie — Spracovanie výrobku)

22.9.2012   
            
            
               SK
            
            
               Úradný vestník Európskej únie
            
            
               C 287/15
            
         Rozsudok Súdneho dvora (tretia komora) z 12. júla 2012 (návrh na začatie prejudiciálneho konania, ktorý podal Hoge Raad der Nederlanden — Holandsko) — Staatssecretaris van Financiën/TNT Freight Management (Amsterdam) BV
   (Vec C-291/11) (1)
   
   (Spoločný colný sadzobník - Kombinovaná nomenklatúra - Položky sadzobníka 3002 a 3502 - Krvný albumín pripravený na terapeutické alebo profylaktické použitie - Spracovanie výrobku)
   2012/C 287/25
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Žalobca: Staatssecretaris van Financiën
   
      Žalovaná: TNT Freight Management (Amsterdam) BV
   
      Predmet veci
   
   Návrh na začatie prejudiciálneho konania — Hoge Raad der Nederlanden — Kombinovaná nomenklatúra — Položky sadzobníka — Výklad — Krvný albumín pripravovaný na terapeutické alebo profylaktické použitie — Pojem — Krvný albumín, ktorý nemá terapeutický účinok, ale je nevyhnutný a používaný výhradne na prípravu výrobkov, ktoré majú samostatné terapeutické alebo profylaktické účinky
   
      Výrok rozsudku
   
   Poznámka 1 písm. g) ku kapitole 30 kombinovanej nomenklatúry uvedená v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmeneného a doplneného nariadením Komisie (ES) č. 1789/2003 z 11. septembra 2003, v spojení s poznámkou 1 písm. b) ku kapitole 35 tejto nomenklatúry sa má vykladať v tom zmysle, že krvný albumín, ktorý nemá samostatný terapeutický alebo profylaktický účinok, ale bol vyrobený na prípravu výrobkov s terapeutickými alebo profylaktickými účinkami a je na ich prípravu nevyhnutný, a ktorý na základe svojich vlastností možno použiť iba na tento účel, bol v zmysle tejto poznámky pripravený na terapeutické alebo profylaktické použitie?
   
      (1)  Ú. v. EÚ C 252, 27.8.2011.